TV3-117

**Klimov TV3-117** – 1965–1972 m. Sovietų Sąjungoje sukurtas bei, po šios subyrėjimo, Ukrainoje ir Rusijoje gaminamas turboventiliatorinis aviacinis variklis. Jis naudojamas daugelyje SSRS ir Rusijoje Mil ir Kamov projektavimo biuruose sukurtų vidutinės keliamosios galios bendrosios paskirties bei karinių sraigtasparnių.

## Istorija
Variklis 1965–1972 m. buvo kuriamas V. Klimovo vardo konstruktorių biure (Leningradas). Jo kūrimui vadovavo inžinieriai S. Izotovas ir S. Liunevičius. 1972 m. Zaporožės motorų gamykloje (rus. ЗПОМ «Моторостроитель», nuo 1991 m. – valstybės įmonė „Motor Sič“ (ukr. «Мотор Сич») pradėta šio variklio gamyba.

2010 m. Ukrainoje sukurta TV3-117 didesnės galios ir klimato veiksniams atsparesnė modifikacija TV3-117-VMA-SBM1V (ukr. ТВЗ-117ВМА-СБМ1В), su kurio pasiekti sraigatasparnių skrydžio aukščio rekordai.

XXI a. pirmojo dešimtmečio pradžioje Rusija nesėkmingai mėgino perpirkti šių variklių gamybą. 2009 m. Rusijos „Klimov“ koncerne pradėta jų gamyba . 2011 m. Rusijoje įkurtoje įmonėje „Perteburgskije motory“ (rus. *конструкторско-производственный комплекс «Петербургские моторы»*) pradėta TV3-117 pagrindu sukurto lėktuvams skirto variklio VK-2500 gamyba. Gamyba nuo 30 vnt. 2015 m. išaugo iki 60 vnt. 2016 m., 100 vnt. 2017 m. ir 230 vnt. 2019 m.

## Variantai

; TV3-117
: skirtas Mi-24A (1972 m.)
; TV3-117M
: („M“ – *[[Rusų kalba|rus]]*. „морской" – „jūrinis“) – variklis skirtas skraidančiai valčiai – sraigtasparniui Mi-14. Masinė gamyba prasidėjo 1976 m
; TV3-117MT
: („MT“ – *rus*. „модернизированный, транспортный" – „modernizuotas, transportas“) skirtas sraigtasparniams Mi-8MT/Mi-17 ir jų variantams. Masinė gamyba prasidėjo 1977 m
; TV3-117KM
: („KM“ – *rus*. „камовский, морской“ – „Kamovo, jūrinis“) – skirtas Kamov konstruktorių biuro sukurtiems sraigtasparniams Ka-27
; TV3-117V
: („V“ – *rus*. „высотный" – „aukštuminis“) – kalnuose (ypač Afganistane) naudojamiems sraigtasparniams Mi-24. Serijinė gamyba pradėta 1980 m
; TV3-117VK
: („VK“ – *rus*. „высотный, камовский" – „aukštuminis, Kamovo“) – TV3-117V pritaikytas sraigtasparniams Ka-27, Ka-29 ir Ka-32. Masinė gamyba prasidėjo 1985 m. Eksportiniai sraigtasparniai buvo aprūpinti TV3-117VKR varikliais, pasižyminčiais didesne nominalia ir kreiserine galia („VKR“ reiškia „didelis aukštis, Kamov, galia“); iš pradžių jie buvo skirti Ka-28.
; TV3-117VM
: („VM“ – *rus*. „высотный, модернизированный", „aukštuminis, modernizuotas“) skirtas sraigtasparniams Mi-28, vėliau montuotas ir į Mi-8MT/Mi-17. Šis variklis turi automatinio perjungimo į avarinį režimą sistemą. Sertifikuotas Rusijoje (Tarpvalstybinis aviacijos komitetas), Indijoje, Taivane ir Kinijos Liaudies Respublikoje. Serijinė gamyba pradėta 1986 m
; TV3-117VMA
: („VMA“ – *rus*. „высотный, модернизированный, модификация «А»" – „aukštuminis, modernizuotas, modifikacija A“) skirtas sraigtasparniams Ka-50. Naudojamas Ka-27, Ka-29, Ka-31, Mi-24, Mi-28A/N ir Ka-32. Sertifikuotas Rusijoje ir Kanadoje. Serijinė gamyba pradėta 1986 m. Eksportinė modifikacija, skirta Mi-28, vadinama TV3-117VMAR (papildoma „R" reiškia „režiminis“), kurio nominali ir kreiserinė galia yra panaši į TV3-117VKR.
; TV3-117VM serii 02
: – TV3-117VM versija civiliniams sraigtasparniams Mi-8MT/Mi-17. Sertifikuotas Rusijoje, Indijoje, Taivane ir Kinijoje. Serijinė gamyba pradėta 1993 m.
; TV3-117VMA serii 02
: – TV3-117VMA versija civiliniams sraigtasparniams Ka-32. Sertifikuotas Rusijoje, Kanadoje ir Šveicarijoje. Serijinė gamyba pradėta 1993 m
; TV3-117VMA-SBM1
: 2000 AG galios modifikacija, skirta turbosraigtiniam lėktuvui An-140, gaminamam Antonov koncerno (Ukraina).
; VK-1500
: 1988–1999 m. ТV3-117VМА ir VК-2500 pagrindu sukurtas 1500 AG galios turbosraigtinis variklis, skirtas lėktuvams An-3, An-32. VK-1500 pagrindu sukurtas VK-1500V montuojamas į srsaigtasparnius Ka-60, Ka-62 ir kt.
; VK-2500
: giliai modifikuota TV3-117 versija, 2700 AG galios, skirtas aukštai virš jūros lygio esančioms karštoms vietovėms.
; TR3-117
: Turboreaktyvinis variklis, skirtas bepiločiams orlaiviams Tu-143 „Reis“

## Naudojimas

* Antonov An-140
* Kamov Ka-27
* Kamov Ka-29
* Kamov Ka-32
* Kamov Ka-50
* Mil Mi-8
* Mil Mi-14
* Mil Mi-17
* Mil Mi-24
* Mil Mi-28
* Mil Mi-35

## Techninės charakteristikos

## Literatūra

* (EN) Taylor, Michael JH *Brassey’s World Aircraft & Systems Directory 1999/2000* . London: Brassey’s, 1999 m. .

## Išnašos